Raj Kapoor
Ranbyras Radžas Kapūras (hind. रणबीर राज कपूर, angl. Ranbir Raj Kapoor, 1924 m. gruodžio 14 d. – 1988 m. birželio 2 d.) – vienas žymiausių Bolivudo aktorių, prodiuserių bei režisierių. Už vaidmenį filme „Awaara“ (hind. आवारा, liet. Bastūnas) buvo nominuotas Auksinei palmės šakelei Kanų kino festivalyje. Radžo Kapūro talentas taip pat įvertintas ne vienu apdovanojimu pačioje Indijoje. Radžas Kapūras buvo žymus ne tik Indijoje, tačiau ir kitose Azijos šalyse bei Europoje. Neretai vadinamas indiškuoju Čarliu Čaplinu, iš kurio ir sėmėsi įkvėpimo daugeliui savo vaidmenų.